בולה אפיפיורית

בּוּלָה אפיפיורית, או בקיצור בולה, היא אחד מסוגי המכתבים הפומביים ששולח האפיפיור. בעבר נחתמו מכתבים אלה בחותם (אשר, משום צורתו, מכונה בלטינית בולה (bulla) – "בועה", ומכאן השם). החותם יוצר בדרך כלל מעופרת, אך באירועים יוצאי דופן נעשה שימוש גם בזהב. הבולות הראשונות נשלחו עוד במאה ה-6, ושימשו לצרכים רבים; ברם, החל במאה ה-15 צומצם השימוש בהן למקרים חגיגיים ורשמיים יותר, ולעניינים יום-יומיים הוותיקן משתמש באנציקליקות.

סוג שונה של מכתב הוא הדקרטל, שלא היה חתום בחותם האפיפיור.

מבנה
הבולות, כמו האנציקליקות, קרויות על שם מילותיהן הראשונות, שמכונות ה"אינקיפיט" (incipit, "מתחיל"), ואשר נכתבות פעמיים – פעם בכותרת המסמך (באותיות גדולות) ופעם בגופו. כן מכילה הכותרת את שם האפיפיור המוציא ואת התואר episcopus servus servorum Dei, שפירושו "בישוף, משרת משרתי האלוהים".

החותם, אשר בעבר היה עשוי עופרת או זהב, חובר לגוף המגילה בשני חוטים, האחד אדום והשני צהוב. על החותם עצמו נחקקו ראשי התיבות SPSP (פטרוס הקדוש ופאולוס הקדוש), ומצדו השני שמו של האפיפיור השולח. מהמאה ה-18 הוחלף חותם המתכת בחותמת אדומה פשוטה המופיעה בסוף המגילה, אך במקרים מיוחדים עדיין נעשה שימוש בחותם המתכתי.

בסוף הבולה מצוינים התאריך, מקום החתימה, חתימת ידו של האפיפיור או של המזכיר שלו, והחותמת עצמה.

במקור נכתבו הבולות על גבי פפירוס, אשר הוחלף החל במאה ה-11 בקלף, שהוא עמיד יותר.
הבולה העתיקה ביותר שנמצאה בשלמותה פורסמה בשנת 819.

תוכן הבולה
הבולה שימשה ומשמשת לצרכים שונים ומגוונים – צווים, מינויים, הודעה על הענקת מעמד של קדוש לאדם זה או אחר וכיוצא באלה. הבולה הייתה הצורה היחידה של הודעה מהאפיפיור עד להופעת האנציקליקות במאה ה-14. אלה החליפו בהדרגה את הבולה ומשמשות כיום כצורת המסמך הנפוצה ביותר למכתבים אפיפיוריים.

בולות חשובות
שם הבולה  תרגום שמה  שנת הוצאה  שם האפיפיור  נושאin nomine domini בשם האדון  1059 ניקולאוס השני  קביעת בחירת האפיפיור על ידי חבר קרדינליםdictatus papaeהתכתיב האפיפיורי  1075  גרגוריוס השביעי  הגדרת האפיפיור כשליט עליון של העולם הקתולי בכלל ועליון על השליטים החילוניים בפרטsicut judaeisבעניין היהודים 1120  קליקסטוס השני איסור על נוצרים להכריח יהודים להתנצר, לפגוע בהם או לקחת את רכושםomne datum optimum  כל מתנה טובה  1139  אינוקנטיוס השני  הכרה במסדר אבירי היכל שלמה (הטמפלרים)milites Templi  צבא ההיכל  1144  קלסטינוס השני הענקת פריווילגיות לטמפלריםmilitia Dei  צבא האל 1145 אוגניוס השלישיquantum praedecessores  עד כמה קודמינו  קריאה למסע הצלב השניaudita tremendi  [מששמענו על] העונש העצום  1187  גרגוריוס השמיני  קריאה למסע הצלב השלישיquia maior   1213  אינוקנטיוס השלישי  קריאה למסע הצלב החמישיreligiosam Vitam  חיים דתיים  1216  הונוריוס השלישי  ייסוד המסדר הדומיניקניad extirpanda   1252  אינוקנטיוס הרביעי  היתר לענות חשודים בכפירה במהלך חקירות אינקוויזיציהunam sanctam [כנסייה] קדושה אחת  1302  בוניפקיוס השמיני  עליונות הכנסייה על המדינהpastoralis praeminentiæ  אזהרה אבהית  1307 קלמנס החמישי  מעצר כל חברי מסדר הטמפלרים והחרמת כל רכושוfasciens misericordiam   1308  קביעת הפרוצדורה של משפט הטמפלריםregnans in coelis  השליט בשמיים  1308  כינוס ועידת ויין בעניין הטמפלריםvox in excelso  קול במרומים  1312  פיזור מסדר הטמפלריםad providam   1312  העברת הון מסדר הטמפלרים למסדר ההוספיטלייריםsummis desiderantes   1484  אינוקנטיוס השמיני  היתר לרדיפת מכשפות לאורך נהר הריין ושליחת נציגים אפיפיוריים למטרה זוinter caetera  בין שאר [מטלותינו]  1493  אלכסנדר השישי  חלוקת העולם בין ספרד לפורטוגלexsurge Domine  קום, אלוה  1520 לאו העשירי  אזהרה למרטין לותרdecet romanum pontificem  יאה לאפיפיור  1521  נידוי מרטין לותרregimini militantis ecclesiae   1540 פאולוס השלישי  ייסוד מסדר הישועיםcum nimis absurdum  כיוון שזהו אבסורד  1555  הטלת הגבלות מחמירות על היהודים במדינת האפיפיור, חיובם לחבוש כובע צהוב והוראה על הקמת גטו רומאregnans in excelsis השולט במרומים  1570  פיוס החמישי  קללה על אליזבת הראשונהinter gravissimas  בין החשובות [שבחובותינו]  1582  גרגוריוס השלושה עשר  הנהגת הלוח הגרגוריאניaeterni patris  אב נצחי  1621  גרגוריוס החמישה עשר  הסדרת בחירת האפיפיורzelo domus dei   1648  אינוקנטיוס העשירי  שלום וסטפאליהineffabilis deus   1854 פיוס התשיעי  קביעת הדוגמה של העיבור ללא חטא שלאחריו נולדה מריה הקדושהaeterni patris  האב הנצחי  1868  כינוס ועידת הוותיקן הראשונהpastor aeternus  הכומר הנצחי  1871  הגדירה את דוגמת צדקת האפיפיורmunificentissimus deus   1950  פיוס השנים עשר  הנהגת הדוגמה של עליית מריה הקדושהdei verbum מילת האל  1965  יוחנן העשרים ושלושה  כינוס ועידת ותיקן השנייהpontificalis domus משק הבית של אפיפיור 1969  פאולוס השישי  ארגון מחדש של הקוריה הרומאית

ראו גם
בולה
 פסיקת הלכה
 פתווה

קישורים חיצוניים




*
קטגוריה:נצרות קתולית